CELEX: 62020TN0034
Language: lt
Date: 2020-01-20 00:00:00
Title: Byla T-34/20: 2020 m. sausio 20 d. pareikštas ieškinys byloje Datenlotsen Informationssysteme/Komisija

9.3.2020   
            
            
               LT
            
            
               Europos Sąjungos oficialusis leidinys
            
            
               C 77/58
            
         
      2020 m. sausio 20 d. pareikštas ieškinys byloje Datenlotsen Informationssysteme/Komisija
      (Byla T-34/20)
      (2020/C 77/79)
      Proceso kalba: vokiečių
      
         Šalys
      
      
         Ieškovė: Datenlotsen Informationssysteme GmbH (Hamburgas, Vokietija), atstovaujama advokato T. Lübbig
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. rugsėjo 20 d. Europos Komisijos sprendimą dėl priemonės SA.34402 – 2015/C (ex 2015/NN), kurią Vokietija suteikė Hochschul-Informations-System GmbH (pranešta Komisijos dokumentu Nr. C(2019) 6836 final);
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šiais pagrindais.
      
                  1.
               
               
                  SESV 107 straipsnio 1 dalies pažeidimas dėl to, kad, neatsižvelgusi į „neatskiriamumo kriterijaus“ turinį ir savarankišką „ryšio kriterijaus“ reikšmę, Komisija naudojo su jurisprudencija nesuderinamą tyrimo kriterijų Hochschul-Informations-System GmbH (toliau – HIS) veiksmų ekonomiškumui nustatyti.
               
            
                  2.
               
               
                  SESV 107 straipsnio 1 dalies pažeidimas dėl to, kad HIS veikla, susijusi su Vokietijos universitetais, buvo įvertinta kaip neekonomiška.
               
            
                  3.
               
               
                  SESV 107 straipsnio 1 dalies pažeidimas dėl įvairių HIS veiklos sričių nediferencijavimo.
               
            
                  4.
               
               
                  SESV 108 straipsnio 3 dalies ir Tarybos reglamento (ES) 2015/1589 (1) 1 straipsnio b punkto v papunkčio pažeidimas dėl to, kad remiantis tuo, jog rinka egzistavo 1976 metais, tiesioginė parama buvo priskirta prie „esamos pagalbos“.
               
            
                  5.
               
               
                  SESV 296 straipsnio 2 dalies pažeidimas dėl nepakankamai pagrįstos galimybės taikyti Reglamento 2015/1589 1 straipsnio b punkto v papunktį išeinant už tikrinamo dalyko liberalizavimo ribų.
               
            
                  6.
               
               
                  SESV 108 straipsnio 3 dalies ir Reglamento 2015/1589 1 straipsnio b punkto v papunkčio pažeidimas, nes dėl esminio priemonių pakeitimo tiesioginė parama buvo priskirta prie „esamos pagalbos“.
               
            
                  7.
               
               
                  SESV 108 straipsnio 3 dalies ir Reglamento 2015/1589 1 straipsnio b punkto v papunkčio pažeidimas dėl to, kad tiesioginė parama buvo priskirta prie „paramos schemos“, nors tai iš tiesų buvo įvairi kasmet patvirtinta individuali pagalba.
               
            
                  8.
               
               
                  Teisės į „bylos išnagrinėjimą per protingą terminą“, kuri yra Europos Sąjungos pagrindinių teisių chartijos 41 straipsnyje įtvirtintos teisės į „gerą administravimą“ dalis, pažeidimas.
               
            
         (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).